ลูกหนูได้4เดือนแล้วแต่เขาหลับตาร้องแหกปากร้องไม่ยอมฟังใครเลยคะ แบบนี้ปกติไหมคะมีวิอะไรไหมคะ แม่กังวลมากคะ
สวัสดีค่ะ อาการร้องของเด็กทารก อาจมีสาเหตุจากการหิวนม เพลียและเหนื่อย ไม่สบายตัวเช่นมีความเปียกชื้นของผ้าอ้อม อยู่ในสภาวะที่มีสิ่งรบกวนหรือกระตุ้นมากเกินไป เช่น อยู่ในห้องที่เสียงดัง คนรุมล้อมจะเล่นด้วย เสียงดนตรีดังเกินไป หรือร้องเพราะต้องการได้รับการอุ้มหรือการสัมผัสจากบิดามารดา หรือมีความเจ็บป่วยในร่างกายเช่นมีไข้ มีบาดแผล ท้องอืด เป็นต้นโดยการดูแลเบื้องต้นควรให้ลูกกินนมอย่างเพียงพอในแต่ละวัน คอยอุ้มและสัมผัสลูกบ่อยๆกล่อมด้วยการอุ้มแล้วโยกไปมาเบาๆ ร้องเพลงกล่อมเป็นระยะ ดึงดูดความสนใจเด็ก การพาเด็กออกไปเดินเล่น เปลี่ยนบรรยากาศ หรือทำกิจกรรมอะไรใหม่ ๆ หลังจากการร้องไห้ เป็นต้นหากยังมีอาการร้องดัง และร้องบ่อยมากผิดปกติ ควรไปพบกุมารแพทย์เพื่อหาสาเหตุเพิ่มเติมดังกล่าวไป